Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1327

5. PROJEKT A TÉMAKÖR CÍME A kitalált bolygó Ajánlott óraszám: 27 óra KAPCSOLÓDÁS A NEMZETI ALAPTANTERVHEZ ANGOL NYELV A KOMPETENCIAFEJLESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Kreativitás, fantázia – Művészi technikák alkalmazása – Befolyásoló szövegalkotás – Kritikusság – Szövegkoherencia megteremtése: szókincsregiszter, stílus – Kooperativitás – Önérvényesítés – Versenyszellem ISMERETEK, TARTALMAK, FELADATOK Beszédértés – Ismertető, történelemóra hallgatása angolul Beszéd – Prezentáció Szókincs – Történelemmel, politikával kapcsolatos szavak Nyelvtan – Az igeidőrendszer ismétlése – A függő beszéd összefoglalása Olvasás – Csoporttársak által különböző stílusban és témákban alkotott szövegek olvasása (peer-reading) Írás – Elnöki kampány befolyásoló szövegei – Ünnepi beszéd – Történelmi áldokumentumok – Újságcikkek AJÁNLOTT TEVÉKENYSÉGEK – A tanulók találjanak ki egy bolygót: kiscsoportokban dolgozzák ki természeti/fizikai stb. Adottságait, készítsenek róla illusztrációkat: tartsanak prezentációt, amelyben ismertetik az általuk kitalált tudnivalókat a bolygóról: képzeljék el, hogy a földről érkezett nagykövetek és adják tovább a földön, amit hallottak a bolygóról (azt mondták nekem, hogy a bolygón 50 fok van stb.). – A tanulók találjanak ki intelligens lényeket, akik már több ezer éve a bolygón élnek, írják le külsejüket és a rájuk jellemző szokásokat. – A bolygó történelmének kitalálása nagy vonalakban: minden csoport más-más aspektusról írjon vázlatos ismertetőt (pl. Uralkodódinasztiák története; háborúk; kultúra; oktatás stb), amelyet a csoportok tagjai a többi csoport tagjaival keveredve ismertetnek, majd a csoportok írjanak „történelemkönyvet”, amelyben leírják a bolygó népének történetét. – A tanulók készüljenek fel egy történelemórára a közösen összeállított történelemkönyvből és tartsák meg a (rövidített, néhány perces) órát a többi csoportnak: a csoportok szavazzanak, melyik óra sikerült előre megadott szempontok (informativitás, előadásmód, nyelvi szint stb.). alapján a legjobban – A bolygó közlekedése: a bolygó lakói által használt járművek lerajzolása, működésük ismertetése. – Feladatalapú szerepjáték: a bolygón éppen politikai válság van, mert két rivális uralkodóház/párt stb. Rivalizál egymással a hatalomért: a tanulók csoportokban találjanak ki személyeket, akik a bolygó életét irányítják, építsék fel személyiségüket, majd a kitalált szereplőkről készüljenek szerepkártyák, minden szerepkártyán egy-egy álhír a helyzettel kapcsolatban, a csoport a drámajátékokhoz hasonlóan játsszon el és oldjon meg egy vitás helyzetet, amelynek során mindenkinek ki kell derítenie és ellenőriznie a többiek álhíreit. – A csoportok oszoljanak érintett személyekre és újságírókra, majd készüljenek interjúk és újságcikkek az egyes főszereplők céljairól, a válság során tanusított magatartásukról stb.: a tanulók olvassák el az újságcikkeket és készítsenek róluk összefoglalót a helyi tévé híradója számára, majd szervezzenek meg egy felvételt és vegyék fel a híradót videóra – A tanulók nézzék vissza a saját maguk által készített híradót. – Párgyakorlat: a tanulók pletykáljanak a politikai válságról (hallottad? X. azt állította, Y. 15 éve felrobbantott egy bolygót…). 2008/177. szám – Elnökválasztás a bolygón: a tanulók két csoportban két különböző jelölt kampányában dolgoznak, írjanak szlogent és ígéreteket tartalmazó szövegeket (ha ránk szavaz, csökkennek az űradók stb.), amelyeket tegyenek ki az évfolyamterem falára: írják meg az ünnepi beszédet is arra az esetre, ha az ő jelöltjük nyerne: a tanulók járuljanak az urnákhoz, szavazzanak, a győztes jelölt mondja el beszédjét: hogyan formálódott személyisége, kinek mit köszönhet, egy-két bölcsességgel/aforizmával is fűszerezze mondandóját. A TOVÁBBHALADÁS FELTÉTELEI Beszédértés – Képes nem egyenesen neki szánt, tolmácsolt, közvetített információkat megérteni és ellenőrizni. Beszéd – Át tudja alakítani és össze tudja hasonlítani a hallott/olvasott információt: mások szavait tolmácsolja, képes közvetítésre. – Képes nézőpontot váltani, sorrendet felállítani és elemezni, hipotézist alkotni, konkrétabb témáról általánosabb felé elmozdulni, információt nyerni, a tévinformációt felismerni és helyesbíteni. Olvasás – Olvasott szövegben felismeri a tények és a személyes vélemény közötti különbséget, illetve ellentmondásokat, tud a „sorok között olvasni”. Írás – Jártas a különféle stílusokban, illetve műfajokban, kommunikatív módon alkot többféle szöveget. ANYANYELV ÉS KOMMUNIKÁCIÓ 7–10. ÉVFOLYAM A tanulók szövegértési és szövegalkotási készségeinek, képességeinek kiépítése és megszilárdítása után alapvető elvárás a biztos anyanyelvhasználat a szóbeli és írásbeli megnyilvánulásokban; a különböző műfajú, tematikájú és nézőpontú szövegek megértése, értelmezése, a nyelvi eszközök jelentésének és jelentőségének felismerése; a szövegalkotás, a szabatos, árnyalt, gazdag szókincsre épülő megszerkesztett kifejezésmód írásban és szóban. Mindez feltételezi a fejlett kapcsolatteremtő képességet (a beszédtárssal, illetve a szöveggel); a problémamegoldó, logikus gondolkodást, a vitakészséget, az elemző és összegző eljárások, rendszerek ismeretét, valamint a nyelvi és nonverbális viselkedési normák fejlettségét, stílszerűségét, a nyelvtani és alapvető nyelvészeti ismereteket (ide értve a helyesírást, az olvasható kézírást és a rendezett írásképet is). A kurzus végére tehát a diákoknak el kell sajátítaniuk az értelmes olvasás képességét, a lényegkiemelő jegyzetelési és vázlatkészítési technikákat; vagyis érteniük, reprodukálniuk kell a tanulmányaik és művelődésük körébe vágó szövegeket. Meg kell tanulniuk pontosan fogalmazni a megadott kereteken belül (irányított fogalmazás), érzékelniük és érzékeltetniük kell az árnyalatnyi különbségeket. Ezzel összefüggésben a tanítási órákon kell tudniuk önállóan dolgozni; biztos helyesírással kell rendelkezniük. Füzetük legyen áttekinthető, jól használható, külső megjelenésében esztétikus. Ismerniük és alkalmazniuk kell a bevezetett nyelvtani fogalmakat, kategóriákat, összefüggéseket és szabályokat a jeltan, a hangtan, az alaktan, a mondattan, a frazeológia, a szövegtan, a stilisztika és a nyelvtörténet köréből. Tudniuk kell használni a különböző – értelmező, szinonima, idegen nyelvű stb. – szótárakat, kézikönyveket, illetve a könyvtári szolgáltatásokat. A továbblépés feltétele első, illetve második év végéig az adott tanév tananyag minimumának teljesítése; a negyedik év végén pedig az érettségi követelményeknek való legalább alapszintű megfelelés. Fő célok A tantárgy a tágan értett nyelvi kultúrát képviseli: a szövegértésre, a szövegmondásra, a szövegalkotásra, az írásbeli és szóbeli minőségi megnyilatkozásokra helyezi a hangsúlyt. A tanórákon a képesség- és tudásszint-fejlesztés egy időben, egymást kiegészítve folyik. 2008/177. szám Biztos és állandó értékek felmutatásával – egységet alkotva az irodalmi neveléssel és a tanulás-módszertani kurzussal, valamint együttműködve a történelem – társadalomismeret tantárggyal, az informatikával, illetve építve az idegen nyelv, a matematika és a többi tantárgy tananyagára is – kívánjuk elérni, hogy tanulók mindenfajta szöveg pontosabb értőivé váljanak: különféle élethelyzetek, döntési szituációk, megoldási minták, magatartásformák, elvek, értékek, eszmék és gondolatok közvetítésével szeretnénk a középiskolásokat empatikus, toleráns polgárokká nevelni. Fő törekvésünk tehát, hogy a tanítványok hatékonyan tudjanak kommunikálni: – tudják magukat pontosan, árnyaltan, hitelesen kifejezni a magánélet és a közélet különböző területein, – legyenek képesek megérteni másokat, – rendelkezzek megfelelő érdekérvényesítő-, és ítélőképességgel, – fejlődjön a szaktudományos ismereteket elsajátító, illetve az idegennyelv-tanulási képességük, – jártasságot szerezzenek a nyelvészet szakterületein alapvető feladataik megoldásában. – Ahhoz, hogy minden élethelyzetben kellő módon tudjanak írásban és szóban megnyilatkozni, tisztában kell lenniük a nyelvi és társadalmi viselkedéskultúra szabályaival, elvárásaival, a metakommunikációs eszközök használatával, közlést befolyásoló hatásával, és az adott nyelvi regiszternek megfelelően, pontosan kell kifejezniük magukat. A készség-, illetve képességfejlesztés legfőbb célja, hogy tanulóink képesek legyenek az önművelésre, folyamatosan gyarapíthassák tudásukat, lépést tarthassanak a szakmai fejlődéssel, és megfeleljenek a kor változó követelményeinek. El kell tehát érni a nyelvismeretnek és nyelvhasználatnak azt a szintjét, amely a befogadás (a szóbeli és írásbeli szövegek megértése) és a közlés (a beszéd és az írás) területén szilárd alapot ad az önálló ismeretszerzésre, az egyre szaporodó tudattartalmak kifejezésére. A mondanivaló világos, átgondolt, logikusan felépített, érthető előadásához pedig bizonyos helyesírási, önkifejezési és fogalmazási készségre kell szert tenni, s ismerni kell a nyelvtani alapfogalmakat. Ez utóbbiak nélkül az idegen nyelvek eredményes tanulása is nehezebbé, szinte lehetetlen feladattá válik. Részcélok – Pontos és az életkornak és a szöveg nehézségi fokának megfelelő tempójú hangos és néma értő olvasás- és írástechnika kialakítása – A beszéd fejlesztése, a szóbeli szövegalkotás és a -megértés érdekében – A szóbeli és írásbeli szövegértés és szövegalkotás: a kreatív és a normákhoz igazodó anyanyelvhasználat – Az információk összefoglalása rendszerezése, felhasználása önálló gondolatmenet kialakítására – Szakszókincs fejlesztése, rendszerezése – A közlési helyzetnek, a beszélő szándékának és az elérni kívánt hatásnak adekvát – verbális és nonverbális – kommunikációs magatartás erősítése – A különböző szövegműfajok nyelvi és nem nyelvi sajátosságainak alkalmazása saját értekezések, esszék írásában – Normaismereten alapuló tudatos nyelvhasználat, önellenőrzés, önkorrekció elvárása – A leíró nyelvtani ismeretek elsajátítása és alkotó alkalmazása a szövegértelmezésben, -elemzésben, - alkotásban – A helyesírási ismeretek alkalmazása, elmélyítése Eszköztudások elsajátítása és alkalmazása: informatikai, könyvtári- és egyéb forráshasználat – szakkönyv- és könyvtárhasználat – szótárak, kézikönyvek, enciklopédiák használata – az elektronikus ismerethordozókra alapuló ismeretszerzés – az önálló tanulás képessége. A fenti célok megvalósítása érdekében a tantárgy a nyelvészet szakterületei közül kiemelten támaszkodik a kommunikáció, a szövegtan és a stilisztika szakágaira: ezek tudományos eredményein alapuló nyelvtanoktatást valósítunk meg. A képzési szakaszt e tárgykörök mellett a helyesírási készség fejlesztése határozza meg. A motiváltság kialakítása, fenntartása érdekében a tananyag elsajátításának, a tanulói aktivitás mérésének a feladatok alapján változatos, mindenki számára kötelező, illetve egyénre szabott lehetséges mérési és értékelési módjai alakíthatók ki. A mérések írásbeli (témazáró dolgozat: esszé, kisértekezés, szövegalkotási, elemzési és szerkesztési feladat, teszt, tollbamondás stb.) és szóbeli (szövegolvasás, felelet, kiselőadás, retorikai és helyzetgyakorlat, helyzetelemzés, gyűjtőmunka ismertetése stb.), valamint egyéni és csoportos módjait egyaránt alkalmazhatók. A tanulócsoportok életkorától, összetételétől, érdeklődésétől, aktivitásától stb. függően sor kerülhet egyrészt játékos, gyakorlati jellegű megmérettetésekre, másrészt önkéntes, illetve iskolán kívüli feladatok (kiselőadások; kutatómunka 2008/177. szám valamely témában; bibliográfia-készítés; a tananyagrészhez kapcsolódó szakirodalom, cikkek ismertetése; esszéírás; különféle műalkotások stíluselemzése stb.) felkínálására és jutalmazására is.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes